b'\n_START_ARTICLE_\nVnanje Gorice\n_START_SECTION_\nZgodovina\n_START_PARAGRAPH_\nOsrednji del kraja sestavlja staro va\xc5\xa1ko sredi\xc5\xa1\xc4\x8de v sedlu dveh osamelcev, Velikega vrha in Gul\xc4\x8da. Na osamelcu Dob\xc4\x8denica so bila najdena mikrolitska orodja, iz starorimskega obdobja pa dva gema z upodobitvijo divje svinje. _NEWLINE_Prvi\xc4\x8d se kraj omenja v srednjeve\xc5\xa1kih urbarskih zapisih iz leta 1414, ko je naselje zajemalo le sedem kmetij. Leta 1903 so zgradili gasilski dom, v okviru katerega deluje tudi PGD Vnanje Gorice.\n_START_SECTION_\nZnamenitosti\n_START_PARAGRAPH_\nVnanje Gorice so bile prvo balonarsko sredi\xc5\xa1\xc4\x8de v Sloveniji._NEWLINE_Podru\xc5\xbeni\xc4\x8dna cerkev sv. Trojice, ki stoji na Gul\xc4\x8du, je bila zgrajena leta 1526. Posebnost cerkve so freske na lehnjaku, delo lokalnega umetnika Izidorja Moleta._NEWLINE_V sredi\xc5\xa1\xc4\x8du naselja se nahajata A\xc5\xa1i\xc4\x8dev dom in pripadajo\xc4\x8da botani\xc4\x8dna pot, kjer se na nekaj sto metrov dolgi poti obiskovalci lahko seznanijo s \xc5\xa1tevilnimi zdravilnimi rastlinami.'